Trilogi Cinta 2

Trilogi Cinta 2 merupakan siri drama televisyen Malaysia 2012 arahan Amie Maziah, dibintangi oleh Rosyam Nor, Fouziah Gous, Yus Waisar dan Siti Fazurina.

Sinopsis
Sengketa Norjinah dengan Norseha terus berpanjangan kerana Norjinah masih belum dapat memaafkan adiknya. Setiap kali bersemuka dengan Norseha kebencian dan kemarahannya muncul. Dia tidak mahu berjumpa Norseha langsung dan setiap kali Norseha datang ke rumahnya dia tidak mahu keluar bilik. Kesedihan Norseha terhadap sikap Norjinah bertukar menjadi benci dan marah.

Bukan itu saja, malah Badrul dengan anaknya juga menjadi mangsa kemarahannya. Badrul dengan Razif cuba mendamaikan kedua-duanya, tetapi jalan perdamaian seperti tidak ada.

Permusuhan kedua-duanya sampai ke kemuncak apabila pada majlis perkahwinan Anuar dengan Kartini menjadi kecoh gara-gara pertengkaran mereka. Ketika pengantin bersanding, mereka bertengkar kerana Norseha merungut Amirul asyik menangis dan mengganggu tidur anaknya, Lukman.

Majlis menjadi kecoh dan pertengkaran mereka menjadi tontonan tetamu. Anuar yang sedang bersanding meninggalkan pelamin dan terus menampar kedua-dua adiknya. Mak Nab menanggung malu kepada tetamu yang datang dan Anuar sedih dengan sikap mereka. Bagi Norjinah apa yang berlaku satu tamparan kepadanya dan keluarganya. Bagi Razif pula Norjinah patut memaafkan Norseha kerana apa yang berlaku bukan salahnya seorang. Norjinah sentiasa menjawab kata-kata Razif dan membuatkan Razif hilang sabar. Pertengkaran Razif dengan Norjinah membuat anak-anaknya ketakutan dan lari ke rumah datuk mereka.

Dalam pada itu, Razif mahu Norjinah menerima takdir Allah dengan sabar, tetapi Norjinah tetap tidak boleh menerima apa yang berlaku. Norseha sudah berzina dan melakukan dosa besar. Razif bimbang jika Norjinah terus bersikap begitu, rahsia Norseha akan terbongkar dan Mak Nab serta Anuar akan mengetahuinya.

Mak Nab mahu tahu apa sebenarnya yang berlaku lalu dia datang bermalam di rumah Norseha dan dapat tahu yang Norseha serta Badrul tidur di bilik berasingan.
Segala yang berlaku sangat merunsingkan Mak Nab dan dia senyap-senyap balik ke kampung.

Norseha pula mulai trauma dengan keadaan yang dilaluinya dan dia ingin kembali bekerja, tetapi anaknya dianggap sebagai penghalang pula, lalu dia meminta Mak Nab menjaganya. Badrul pula tertekan kerana Norseha tidak dapat menerimanya dan bercadang menceraikannya.

Dalam kekalutannya, Badrul terserempak dengan Sharifah Yasmin dan dia meluahkan masalahnya kepada Sharifah Yasmin atas dasar sahabat. Sharifah Yasmin bersedia membahagiakan Badrul kerana dia memang cintakan Badrul dan bukannya Razif.

Sementara itu Norjinah yang kembali belajar, diminati seniornya Fazli dan Shah yang menghidap barah hati. Mereka berdua tidak tahu Norjinah sudah bekahwin.
Banyak pergolakan yang berlaku sehingga Norjinah mahu bercerai dengan Razif dan Badrul pula akan mengahwini Sharifah Yasmin. Apakah yang berlaku dengan rumah tangga Norjinah dan apa perasaan Norseha terhadap Badrul?

Pelakon
 Fouziah Gous sebagai Norjihan
 Rosyam Nor sebagai Razif
 Siti Fazurina sebagai Norseha
 Yus Waisar sebagai Badrul
 Rita Rudaini sebagai Suraya
 Rebecca Nur Al-Islam sebagai Sharifah Yasmin
 Saifullah Ghazali sebagai Anuar 
 Zulin Aziz sebagai Kartini
 Ghazali Abu Noh sebagai Tok Ketua
 Mak Jah sebagai Salmah 
 Aida Khalida sebagai Puan Aida
 Raisuddin Hamzah sebagai Taufik
 Roslan Salleh sebagai Pak Badar
 Mak Wan sebagai Mak Nab
 Aedy Ashraf sebagai Azizi
 Khairul Amilin sebagai Fazli
 Aidil Aziz sebagai Shah
 Emelie Hanif sebagai Salamiah
 Livonia Ricky Guing sebagai Mary Anne
 Hasnah Hashim sebagai Mak Jarah
 Syazana Firas sebagai Balkis
 Nur Fureena Ezlin sebagai Ameera

Drama Melayu
Rancangan TV1
Drama adaptasi novel di Malaysia